**YHDISTYKSEN LOGO**

**Sinulle, MLL:n paikallisyhdistyksen uusi toiminnantarkastaja**

MLL:n \_\_\_\_\_\_\_\_\_\_\_\_\_\_ paikallisyhdistys ry syyskokouksessaan xx.xx.20xx valinnut Sinut toiminnantarkastajan tärkeään tehtävään. Kiitos, että annoit suostumuksesi valinnalle. Toivomme, että haluat toimia ko. luottamustehtävässä useammankin vuoden.

Aloitat uudessa tehtävässäsi ensi vuoden alussa ja tarkastat yhdistyksemme vuotta 20xx koskevat, toiminnantarkastukseen liittyvät asiakirjat tulevan tilikauden päätyttyä. Toivomme, että voimme tarvittaessa tukeutua asiantuntijuuteesi myös tulevan toimintavuoden aikana.

**Tehtäviisi kuuluu** puolueettomasti tarkastaa yhdistyksemme talous ja hallinto toimintamme edellyttämässä laajuudessa, kirjanpitolain mukaisesti. Käytännössä tämä tarkoittaa mm. sitä, että läpikäyt yhdistyksemme hallinnon ja talouden asiakirjat.

Toiminnantarkastajana annat kirjallisen toiminnantarkastuskertomuksen (malli liitteenä). Jos havaitset puutteita tai epäkohtia, on tehtäväsi pyytää lisäselvitystä hallitukselta. Jos antamiemme lisäselvitysten jälkeenkin jää huomautettavaa, kirjaat havaintosi toiminnantarkastuskertomukseen.

**Yhdistyksemme hallitus on vastuussa** siitä, että tarkastettavaa vuotta koskevat aineistot toimitetaan Sinulle mahdollisimman pian seuraavan vuoden alussa. Saman aineiston tarkastaa myös yhdistyksemme toinen toiminnantarkastaja.

Yhdistyksen sääntöjen 22§:n mukaan yhdistyksen toiminta- ja tilikausi on kalenterivuosi. Tilinpäätös sekä talouteen ja hallintoon liittyvät asiakirjat on seuraavan vuoden maaliskuun loppuun mennessä luovutettava tilintarkastajille tai toiminnantarkastajille, joiden on annettava tilintarkastuskertomus / toiminnantarkastuskertomus huhtikuun 15. päivään mennessä.

Asiakirjat, jotka hallituksemme tulee määräaikaan mennessä Sinulle toimittaa:

* tilinpäätös- ja taseasiakirjat hallituksen jäsenten allekirjoittamana
* tiliotteet / tositteet
* kevät- ja syyskokouspöytäkirjat
* hallituksen kokousten numeroidut pöytäkirjat järjestyksessä
* yhdistyksen säännöt
* jäsenprofiili 31.12.20xx

Toiminnantarkastajana olet oikeutettu saamaan hallitukseltamme kaiken sen tuen ja avun, jota tehtäväsi vastuullinen suorittaminen edellyttää. Voimme myös kysyä apua ja neuvoja MLL:n piiristä tai keskusjärjestöstä.

Kiitos, kun otit toimintamme kannalta tärkeän tehtävän vastaan!

xxxx xxxxx

puheenjohtaja

MLL:n xxxx paikallisyhdistys ry

p.

sp.

Ps. Siltä varalta, että jotakin olisi epähuomiossa jäänyt varmistamatta - tarkistathan vielä, että kaikki toiminnantarkastajan tehtävää koskevat edellytykset täyttyvät kohdallasi. Jos näin ei olisi, pyydämme Sinua välittömästi ottamaan yhteyttä puheenjohtajaan.

* olet täysi-ikäinen
* olet luonnollinen henkilö (ei esim. yritys)
* sinulla on riittävä yhdistystoiminnan taloudellisten ja oikeudellisten asioiden tuntemus toimintaamme nähden
* et ole vajaavaltainen eli alaikäinen tai henkilö, jonka taloudellisia asioita hoitaa edunvalvoja
* et ole konkurssissa oleva
* olet riippumaton eli et ole hallituksen jäsen, varajäsen tai toimihenkilö etkä näiden lähisukulainen
* olet valmis käyttämään riittävästi aikaa yhdistyksen toiminnantarkastukseen
* olet salassapitovelvollinen

Voit olla yhdistyksemme jäsen. Olisimme siitä todella iloisia.

Toiminnantarkastajana toimiminen ei myöskään edellytä Sinulta laskentatoimen tai tilintarkastuksen opintoja. Asiantuntijuutesi ja osaamisesi on tärkeintä!